唐太宗问许敬宗曰:“朕观群臣之中惟卿最贤,人有言其卿之非者,何也?” 敬宗对曰:“春雨如膏,农夫喜其润泽,行人恶其泥泞;秋月如镜,佳人喜其玩赏,盗贼恨其光辉。天地之大人尤憾焉,何况臣乎?臣无肥羊美酒以调其众口,是非且不可听,听之不可说。君听臣遭诛,父听子遭戮,夫妻听之离,朋友听之别,亲戚听之踈,乡邻听之绝……人生七尺躯,谨防三寸舌。舌上有龙泉,杀人不见血。谁人面前不说人?谁人背后无人说?” 帝曰:“卿言甚善,朕当识之。”